Perfluorerte stoffer har blitt produsert siden midten av 1900-tallet for å gi overflater spesielle egenskaper, for eksempel vann-, flekk- og oljeavstøting. På 1950- og 1960-tallet ble stoffer som PFOA og PFOS tatt i bruk i blant annet brannskum, slipp-belegg (non-stick-panner) og tekstilimpregnering. Etter hvert ble det avdekket at PFAS kan forurense drikkevann, sjø og jord, samt akkumulere i levende organismer.